als_Latn dik_Latn sag_Latn
OKB: Përkeqësohen kushtet e refugjatëve sirian
Sipas shifrave të publikuara nga OKB, Libani ka pritur 1.140.000 refugjatë, ndërsa 815,000 janë në Turqi dhe 608,000 janë në Jordani.
GJENEVË (AA) - Sipas OKB-së refugjatët sirianë janë përballur me vështirësi të shumta, ku shpesh janë detyruar të paguajnë ryshfet në pikat e kontrollit kufitar për tu larguar nga vendi i tyre, raporton Anadoly Agency (AA).
Sipas Agjencisë për Refugjatët të OKB-së, numri i refugjatëve sirianë të bllokuar nga lufta ka tejkaluar shifrën 3 milion, ndërsa rreth 6.5 milionë sirianë janë zhvendosur apo larguar nga Siria. Ky kontingjent është i rrezikuar nga uria dhe vrasjet.
Në vëzhgimet e Agjencisë së Refugjatëve pranë OKB-së është konstatuar se refugjatët që kanë kaluar në Jordani janë detyruar të paguajnë deri në 100 $ personave të pa autorizuar, për ti lejuar të kalojnë kufirin.
Sipas shifrave të publikuara nga OKB, Libani ka pritur 1.140.000 refugjatë, ndërsa 815,000 janë në Turqi dhe 608,000 janë në Jordani. "Katër në pesë refugjatë janë duke luftuar për të siguruar jetesën në qytete jashtë kampeve, ku 38 për qind e tyre jetojnë jashtë standardeve”, thuhet në deklaratën e Agjencisë së Refugjatëve të OKB-së.
"Kriza siriane është bërë emergjenca më e madhe humanitare e epokës sonë, por bota po dështon për të plotësuar nevojat e refugjatëve ", deklaroi Antonio Guterres, Komisioneri i Lartë i OKB-së për Refugjatët. Sipas OKB-së rreth 15% e refugjatëve në Jordani, po vuajnë nga sëmundje të tilla si diabeti, sëmundje të zemrës dhe kancerit.
Donatorët kanë kontribuar më shumë se 4 miliardë dollarë për Agjencinë e Refugjatëve të OKB-së që nga viti 2012, por nevojiten edhe 2 miliardë të tjerë më shumë në vitin 2014 për të përmbushur nevojat e refugjatëve.
als_Latn als_Latn als_Latn als_Latn als_Latn als_Latn als_Latn als_Latn